GiliGold/VAD_KnessetCorpus huggingface dataset:
קארין ברגינסקי:
     אני חושבת שזה גם אחד הדברים שאם אנחנו ניתן מודעות, כמו שאנדרי עושה, את הבוק אוף לייף בנושא של ניצולי שואה, אנחנו יכולים לעשות גם משהו כזה, שכל אחד יבוא לידי ביטוי כי כל אחד מאיתנו יכול לספר כנכדים, אני הייתי נכדה של וטרנים, אתה כנכד, כל אחד מאיתנו יכול לספר את הסיפור ואז בסופו של דבר זה באמת ידבר לאותם אנשים
קארין ברגינסקי:
 וזה ידבר לכנסת שיעבירו חוק לתת ביטוי תקציבי לאותם נזקקים כי באמת יש פה המון המון אנשים נזקקים
קארין ברגינסקי:
 לא צריך ללכת רחוק, ללכת ברחוב שאתה מכיר, אחד העם, איך שגרים, באיזה תנאים גרים, פשוט נקרע הלב
לודמילה שפיל:
משפט אחד
לודמילה שפיל:
 נכון להיום אני סגנית של אברהם והסיבה שהצטרפתי לארגון, כמו שאתם מבינים, אני לא וטרנית, שאבא שלי לחם והבנתי שבארגון של האנשים שאני מאוד מעריכה את כל מה שהם עשו זקוקים לעזרה מסוימת שאני יכולה לתת להם
לודמילה שפיל:
 אז אני לא אדבר הרבה, אני רק אגיד שאני מורה במקצוע ואני עובדת ומהנקודה הזאת אני פונה גם לעובדי משרד החינוך וגם לעובדי משרד הביטחון במילה אחת, שאני אומרת לתלמידים שלי, יש המון חומר, תנצלו אותו
לודמילה שפיל:
 זאת המורשת שהיא מורשת חיה, יש כל כך הרבה בכל מוזיאון ומוזיאון, בכל עיר כמעט, ברחובות זה משהו, אבל יש מוזיאונים פחות מפוארים, אז תנצלו, זאת המילה היחידה
עודד פורר:
 ראשית אני רוצה להודות לאילנה ולצוות המוזיאון ולעיר על האירוח וכמובן לצוות הוועדה שאני מוציא אותם ככה מדי פעם מהכנסת
עודד פורר:
 המוזיאון הזה הוא מקום ראוי, כמו שראוי להיות להנצחה של ותיקי מלחמת העולם השנייה ואני מקווה שנראה כאלה בעוד רשויות
עודד פורר:
      המטרה שלנו היא לפקח על יישום החוק ובתוך יישום החוק יש כמה דברים
עודד פורר:
 גם לא חייבים לעשות רק את מה שאומר החוק, אפשר גם לעשות מעבר
זאב אלקין:
זה הדוגמה
עודד פורר:
 אז מסר למשרד העלייה והקליטה
עודד פורר:
 בחוק לא מצוין שתומכים כל רשות ב-30,000, אפשר לתמוך בכל רשות ב-30,000, ברשות שעושה משהו מורחב יותר, גדול יותר, תעשה את זה בסכומים יותר גדולים
עודד פורר:
 אין סיבה שרשות לא תוכל לקבל 50,000 או 60,000, בסוף גם ה-30,000 זה כשהשר אלקין היה שר וכשאני הייתי מנכ"ל, זה עוד מעט עשר שנים, הכסף שווה פחות
עודד פורר:
 עם ה-30,000 שאפשר היה לעשות אז היום אפשר לעשות פחות
עודד פורר:
 אז הקריאה היא קודם כל למשרד העלייה והקליטה, תגדילו את התקציב, זה לא משהו שהוא בלתי אפשרי
עודד פורר:
     שתיים, אני אפנה במכתב לשר לגבי קיום הטקסים בהתאם לאמור בחוק יום הניצחון על מנת שלא יהפכו את האירוע בכנסת, שהוא אירוע חשוב, אני לא מוריד ממעמדו, כמו כן גם הממשלה הייתה אמורה לייצר על זה איזה שהוא דיון או החלטה, מה שלא קרה
זאב אלקין:
9 במאי הרגיל במשך שנים נראה ככה, אירוע מרכזי, 'יד ושם' ואירוע בכנסת
זאב אלקין:
 לפעמים האירוע בכנסת לא היה באותו יום, לא תמיד זה נפל על ימים שהכנסת הייתה פעילה, אבל אף פעם האירוע בכנסת לא היה האירוע המרכזי
עודד פורר:
קל וחומר שאנחנו מדברים על זה שיום שלישי בכנסת יהיה יום מאוד מאוד דל כנראה מבחינת פעילות הכנסת, יום שלישי הזה בכלל בגלל ל"ג בעומר
אברהם גרינזייד:
תעשו משהו בסיעות שלכם, הזמנות
עודד פורר:
אנחנו נדאג שחברי הכנסת שלנו יגיעו, אבל זה לא מספיק
אברהם גרינזייד:
אני מתבייש
עודד פורר:
אני אומר את זה גם למשרד הקליטה, קחו בחשבון, בגלל מה שהולך להיות בכנסת, אם המשרד לא יעשה מאמץ אז זה יהיה אירוע מביך
עודד פורר:
 זה אחת
עודד פורר:
      דבר שני, משרד החינוך
עודד פורר:
 אנחנו חייבים למצוא את הדרך כדי לדעת ולוודא שהדברים קורים בבתי הספר
עודד פורר:
 החומרים קיימים, ההנחיות נשלחות, אבל אי אפשר להנחות בלי לוודא ביצוע כלשהו
עודד פורר:
 יש ביצוע, יש פה חובה חוקית לבתי הספר לעשות משהו
עודד פורר:
 אני מבקש, אחת מהשתיים, הקל ביותר זה שמנהלי המחוזות ישלחו פירוט לוועדה, ככל שלא נקבל פירוט כזה נצטרך לזמן אותם בתוך חודש לאיזה שהוא דיון מעקב
עודד פורר:
 אני מעדיף להימנע מהזימון הזה
עודד פורר:
 בהתאם לזה אני אוציא מכתב מטעם הוועדה לשר ולמנכ"ל כדי לוודא שהחוק מתקיים
עודד פורר:
      אני מקווה ומאחל לנו שניפגש בשנה הבאה בדיון
עודד פורר:
 הוא יהיה במוזיאון אחר, הוא לא יהיה ברחובות
עודד פורר:
 אינני יודע איזה עיר תעלה בגורל
זאב אלקין:
בשנה הבאה ברור איפה, בלטרון
זאב אלקין:
 סוף סוף
זאב אלקין:
 אין שאלה לאן צריך ללכת בשנה הבאה
עודד פורר:
אתה רוצה להגיד משהו לסיום, אברהם?
אברהם גרינזייד:
בקשר לבתי הספר ולמוזיאון באים גם ילדים וילדים קטנים
אברהם גרינזייד:
 אתמול דיברתי עם שר הקליטה, לפני החגים הייתי בארבעה מקומות, בקרית עקרון, במכון וייצמן, ובכיתה ה' בית ספר ניצני מדע, אני יצאתי משם רטוב בגלל השאלות שקיבלתי
אברהם גרינזייד:
 הייתה איתי הנכדה שלי
אברהם גרינזייד:
 מה שאלו אותי: תגיד, בבקשה, אתה השתתפת בקרב מוסקבה, סטלינגרד? בכיתה ה'
אברהם גרינזייד:
 שאלה שנייה, ילדה: מתי היית יותר שמח ומרוצה שירדת מהמטוס כשעלית ארצה או כשהדלקת משואה בירושלים? אני מספר לכם על כיתה ה'
אברהם גרינזייד:
 זאת אומרת בחלק מהכיתות יודעים על מה מדובר
אברהם גרינזייד:
 בכיתות גדולות אם לא לומד לא לומד, אבל הדרך כבר פתוחה, עכשיו צריכים בכל המשרדים לעשות משהו
עודד פורר:
שלום רב, אני מתכבד לפתוח את ישיבת ועדת עלייה וקליטה והתפוצות, היום ה-29
עודד פורר:
23, ט' בסיוון תשפ"ג, ישיבת מעקב עשירית בנושא האולפנים, ואני חושב לעצמי, מה השתנה
עודד פורר:
 מישהו יכול לעדכן מה השתנה?
שירה גרוס:
שלום, שירה גרוס מאגף שכר והסכמי עבודה במשרד האוצר
שירה גרוס:
 השתנה הרבה, אנחנו מנהלים מו"מ עם הסתדרות המורים
שירה גרוס:
 ענייני, רציף, מתקדמים בכל הנושאים שעל הפרק ועושים את העבודה שלנו כפי שאנחנו יודעים לעשות אותה, ומתקדמים ומקווים שנוכל בקרוב לדווח על פריצת דרך
עודד פורר:
מה זה בקרוב?
שירה גרוס:
אני לא יודעת להגיד
עודד פורר:
מה אבני הנגף במו"מ כרגע?
שירה גרוס:
אני לא יכולה להיכנס לנושאים, אבל אני לא חושבת שיש כרגע אבני נגף גדולות, זו העבודה שלנו ואנחנו יודעים לעשות אותה, אבל היא לוקחת זמן
שירה גרוס:
 יש פה ניסוחים משפטיים
עודד פורר:
אם הגעתם לרמה שהבעיה זה הניסוחים המשפטיים, אז אתם בסוף
עודד פורר:
 יש סיכום, וצריך רק לנסח אותו משפטית
שירה גרוס:
אנחנו בעבודה
מעוז ביגון:
בקשר למו"מ אין לי מה להוסיף מעבר למה שחברתי שירה אמרה
עודד פורר:
בקשר להגשמת החלומות שלי, יש סיכוי שהם יוגשמו מתישהו?
מעוז ביגון:
אני מקווה שב- 2
מעוז ביגון:
7 אנחנו נוכל לדבר על החלומות, אנחנו נפגש בחיפה בע"ה, אם הכל יוסדר
מעוז ביגון:
 בכל אופן, אנחנו במסגרת ההיערכות שלנו להמשך הדרך ולשנה הבאה, יש כמה דברים מעודדים מבחינת הנתונים היבשים מה שנקרא, קצת פחות ממתינים
מעוז ביגון:
 אנחנו עומדים על 3000, אם פעם שעברה דיברתי על 5000,במיוחד בערים שהיו עמוסות בממתינים, אז צמצמנו פערים שם
עודד פורר:
יש מערכת ממוחשבת און ליין שאפשר לראות כמה ממתינים?
מעוז ביגון:
יש לנו את זה כבר משבוע שעבר
עודד פורר:
משרד הקליטה בפליאה
עודד פורר:
 אגב, טבעי שהמערכת הזאת יהיה לוח אצלכם ויהיה לוח במשרד הקליטה
מעוז ביגון:
אין שום בעיה
מעוז ביגון:
 אנחנו לא מסתירים שום דבר ואין לנו גם מה להסתיר, להיפך
עודד פורר:
תראה, כשאני הייתי מנכ"ל משרד הקליטה, לדעתי זה עדיין קיים, יצרו לי לוח שמראה כמה עולים בכל רגע נתון הגיעו למדינת ישראל, כולל אפשרות לעשות חיתוכים שנים אחורה
עודד פורר:
 בכל רגע נתון
עודד פורר:
 אז אפשר להוסיף עוד עמודה לגבי כמה לומדים
מעוז ביגון:
כמה לומדים כבר יש
עודד פורר:
כמה לומדים בכל אולפן וכמה ממתינים
מעוז ביגון:
אז אני אומר, גם צמצמנו את ההמתנה וגם צמצמנו את כמות הממתינים
מעוז ביגון:
 אני אומר בזהירות שאנחנו מרגישים האטה בכמות המופנים אלינו, בכמות העולים
מעוז ביגון:
 צריך לקחת את זה גם בחשבון
עודד פורר:
אתה מרגיש האטה, ואתה תרגיש גם האטה, משני טעמים
עודד פורר:
 האחד, אנשים כבר לא מאמינים, לא נרשמים
עודד פורר:
 השני, משרד העלייה והקליטה עושה הכל כדי שתהיה האטה בכניסה של עולים למדינת ישראל
מעוז ביגון:
אתה לא רוצה להכניס אותי לזה
עודד פורר:
לא, אני רק מספר לך
עודד פורר:
 אתה יכול להישאר לדיונים הבאים כדי לשמוע את זה, על איך ובאיזה אמצעים מצמצמים את העלייה למדינת ישראל
מעוז ביגון:
אז אני אומר, אנחנו משתדלים לצמצם, וצמצמנו
מעוז ביגון:
 אני מעריך שיש לנו בסביבות ה- 3000 ממתינים בכלל הארץ
מעוז ביגון:
 האתגר של העולים מאתיופיה הוא מאוד משמעותי, קשה מאוד לגייס מורים שהם דוברי אמהרית
ולדימיר בליאק:
כמה ממתינים?
מעוז ביגון:
אנחנו סופרים ממתינים אחרי חודש-חודש וחצי הוא נספר כממתין כבר, כי חודש-חודש וחצי זה עדיין ההתאקלמות הראשונית עד שהוא נכנס והיה לנו חצי שנה של המתנה בממוצע, גם היה יותר, היום אנחנו גם את זה צמצמנו
ולדימיר בליאק:
כמה?
מעוז ביגון:
אני יכול להגיד 4 חודשים
מעוז ביגון:
 אני אומר שוב בזהירות, כי אנחנו למדנו את זה
מעוז ביגון:
 אתמול הייתי בסיור במחוז חיפה והצפון וכו', זה עוד לא מדיד, מספרים והכל, זו התחושה שלי, ואני עובד על המספרים שיהיו יותר מדויקים
מעוז ביגון:
     יחד עם זאת, הקושי מאוד גדול בשימור מורים וגיוס מורים
מעוז ביגון:
 אנחנו יודעים את הפער, והפער בעינו עומד, על כ- 100 מורים חסרים מתוך 500, באחוזים זה משמעותי מאוד
מעוז ביגון:
 אני מקווה מאוד שהחבר'ה באוצר ובהסתדרות המורים יעשו את העבודה כדי שאנחנו נוכל באמת לגייס מורים, כדי לתת את המענה היותר טוב
עודד פורר:
בדיון הקודם אמרת שסוף מאי זה הדד ליין
עודד פורר:
 אני יכול להגיד שה- 29
עודד פורר:
5 אפשר להגדיר אותו כסוף מאי, זה נכון שיש עוד יומיים, אבל אפשר להגדיר את זה כסוף מאי
עודד פורר:
הסתדרות המורים, איפה אנחנו עומדים?
מעוז ביגון:
רגע, אני רוצה עוד משפט אחד, אם אפשר
מעוז ביגון:
גיוון דרכי ההוראה, שזה אחד מהדברים המשמעותיים ששמנו בתכנית העבודה שלנו
מעוז ביגון:
 לקדם את זה, הן ברמה הטכנולוגית והן ברמה של הכשרת המורים ללמד בצורה אינטראקטיבית ואסיכרונית וסיכרונית, כל הדברים האלה מאוד מתקדמים
מעוז ביגון:
 משקיעים בזה גם משאבים גדולים וגם בהכשרת הצוותים
מעוז ביגון:
 לא בהשתלמות חד פעמית, אלא ממש סמינר של 3 ימים בתנאי פנימייה, כדי שכלל המורים בכל אולפן
עודד פורר:
אתה מדבר באמהרית?
מעוז ביגון:
לא, לא, לא
מעוז ביגון:
 אני מדבר בכלל האולפנים
עודד פורר:
יש בעיה עם הנושא של אמהרית עם האולפנים
מעוז ביגון:
נכון, אבל אני אומר, בכלל האולפנים, כשאתה רוצה לייצר איזה שהיא שיטת הוראה מגוונת וחדשנית, ולא רק לקדם את השיטה, אלא האנשים שהם מורים, המורים צריכים לדעת איך לעבוד עם זה
מעוז ביגון:
 אז עשינו השתלמות, ממש מעמיקה, בדבר הזה ובעצם ייצרתי בכל אולפן איש תוכן שזו המומחיות שלו, אחד מהמורים, והוא מנחיל את זה לשאר הצוות בתוך האולפן, על מנת שזה ייטמע בצורה יותר משמעותית וזה כבר נותן את אותותיו
מעוז ביגון:
 גם בתכנית הזאת משרד החינוך משקיע כמה מיליונים נוספים, על מנת לקדם את התוכן עצמו, של ספר אינטראקטיבי, שהלומד יכול לתרגל גם בבית ולא רק עם המורה עצמו, על מנת לקדם את עצמו בצורה עצמאית, בצורה כזו או אחרת
מעוז ביגון:
 כמובן שבליווי של המורה, אבל לצמצום לוחות זמנים מאוד משמעותי ושוב, הדבר המשמעותי פה, שנקווה שהחבר'ה יסיימו את המו"מ ונוכל להגיד שיש לנו יכולת לגייס מורים ושלמר מורים כמו שצריך
עודד פורר:
הסתדרות המורים, מה אתה יודע לעדכן?
עמי אסף:
אני יודע לעדכן שהיו שיחות ומפגשים כדי לקדם את הנושא הזה, מה שדווח לי זה שאחד הדברים שקורים כרגע זה שיש התקדמות מסויימת, אבל אני רוצה לציין גם בפני נציגת משרד האוצר, וגם בפני נציג משרד החינוך, שזה שהדברים נמשכים זמן, וזה שאנחנו נפגש פה שבוע, אחרי שבוע, אחרי שבוע, לא אומר שאנחנו נתקדם לכיוונכם, או נלחץ לסגור, או נוותר על משהו מהדרישות שלנו, כי הדרישות של הסתדרות המורים היו לתת למורים של האולפנים יותר
עמי אסף:
      אנחנו בתחילת הדרך במסגרת המו"מ על כלל עובדי ההוראה שמועסקים בבתי הספר, לא הסכמנו לפטור אותם בסכום זעום, ואנחנו נמשיך לדרוש, עד שנקבל את מה שאנחנו ביקשנו
עודד פורר:
אתם רוצים להתייחס, משרד האוצר?
שירה גרוס:
כמובן שאנחנו לא מקיימים כאן את המו"מ, אבל אנחנו בקשר טוב, אנחנו יודעים לעשות הסכמים עם הסתדרות המורים ואני חושבת שנוכל לחתום על הסכם שישרת את האולפנים, שישרת את המורים וייתן מענה טוב
עודד פורר:
ממשרד העבודה, מי פה?
לבקה חלבי חסון:
שלום, עו"ד לבקה חלבי חסון, אני רוצה רק לציין משהו אחד
לבקה חלבי חסון:
 לפני שבועיים עו"ד רבקה ברגנר, המו"מ על יחסי העבודה, נפגשה עם הצדדים, הפגישה היתה ברוח טובה כפי שהבנתי, והצדדים הסכימו שימשיכו להתדיין לבד, בלי המעורבות של עו"ד רבקה ברגנר, אבל אנחנו פה ככל שתצטרכו, אנחנו נמצאות וניתן כמה שיותר את הסיוע שלנו
עודד פורר:
אני אגיד לכם משהו, אני מנהל את הדיונים הזה מה- 18
עודד פורר:
1, אנחנו נמצאים היום ב- 29
עודד פורר:
 מנסה בכל דרך להסביר לכם את הדחיפות של העניין, אני שמח שהצלחנו להושיב אתכם לשולחן המו"מ סוף סוף, עם איזה שהוא כיוון, אני מקווה סיכום
עודד פורר:
 בסוף אתם תסיימו את זה, אבל לא יהיה למי לתת את זה
עודד פורר:
     אני רוצה להקריא לכם מכתב שהתקבל בוועדה בעילום שם ממורת אולפן, אני רוצה להקריא אותו כדי שהוא גם יהיה בפרוטוקול, ואח"כ אני גם אבקש את ההתייחסויות של כולכם לדברים שנאמרים פה
עודד פורר:
     שלום רב, ראשית חשוב לי להודות לך מקרב הלב על העשייה שלך למען העולים החדשים בכלל ולמען האולפנים הממשלתיים בפרט, לרבות מאמציך להוביל להסכם שכר שלנו, מורי האולפנים הממשלתיים והזמנת נציגים שלנו לוועדות, על מנת שקולנו ישמע
עודד פורר:
     אני פונה אליך מתוך תחושה של חוסר וודאות לגבי המצב בעניינינו
עודד פורר:
 מצד אחד, הסתדרות המורים סוף סוף מנהלת מו"מ עבורנו, כדי שנקבל את מה שמגיע לנו ונגזל מאתנו כבר 15 שנה, הסכם שכר
עודד פורר:
     מצד שני, נאמר שוב ושוב ע"י נציגי האוצר בוועדות, שאין מקור תקציבי
עודד פורר:
 אמנם התערבותה של הסתדרות המורים מבורכת ביותר, אולם אנו המורים נמצאים במצב של עמימות מוחלטת
עודד פורר:
 איננו מקבלים עדכונים מתי מתקיימות הישיבות, באיזה קצב מתקיים המו"מ, עד מתי ינוהל המו"מ, עד לנקיטת צעדים ומה יהיו הצעדים
עודד פורר:
     בוועדות שלך הבחנתי שאתה בקיא בנושא ומבין שעבורנו המורים, סוף חודש מאי הוא זמן קריטי ביותר וככל שעוברים הימים הלחץ גדל
עודד פורר:
 אנחנו צריכים לקיים משפחות והמשכורת הנוכחית אינה מאפשרת זאת, על אחת כמה וכמה בצל יוקר המחיה
עודד פורר:
 אם לא יהיה הסכם שכר, אנו חייבות, מתוך אחריות למשפחותינו, לחפש עבודה אחרת
עודד פורר:
 כרגע בשיח בין מורות האולפנים מדובר רבות על עזיבת העבודה באולפן לטובת הוראה במסגרת הכלולה ברפורמת אופק חדש
עודד פורר:
     רבות מאתנו כבר שולחות קורות חיים לבתי ספר שעובדים עם אופק חדש, מגיעות לראיונות ומבקשות מהמנהלות להמתין עוד יום ועוד יום, עד שניתן תשובה, אך המשרות לשנה הבאה נקבעות ממש בימים אלו
עודד פורר:
     לא נוכל עוד להמתין זמן רב, אחרת נצא קרחות מכאן ומכאן
עודד פורר:
 אני באופן אישי צופה בהקלטות של כל הוועדות שאתה מקיים בעניינינו, בניסיון לדלות מידע
עודד פורר:
 בוועדה האחרונה ביקשת שיגיעו לוועדה ביום שני, 29
עודד פורר:
5 נציגים של מורי האולפנים
עודד פורר:
 למרבה הצער, לא יגיעו כאלה וזה חורה לי כל כך
עודד פורר:
     הוועדות הן המקום היחיד בו ניתנת לנו הזדמנות להשמיע את קולנו, ואז נציגנו, המצויים בקשר עם יפה בן דוד, ביקשו שלא נגיע משום שנציג מהארגון מייצג אותנו
עודד פורר:
 זאת כאמור למרות שביקשת מפורשות שנגיע
עודד פורר:
     אי אפשר לתאר את חוסר האונים והמצוקה שאנו, מורות ומורי האולפנים, חשים
עודד פורר:
 ככל שעובר הזמן הם רק גוברים
עודד פורר:
 על אף שלא יגיעו נציגים שלנו, המורים, חשוב לי ליידע אותך שאנו עוקבים באדיקות אחר הוועדות שאתה מקיים, זה מקור המידע היחיד שלנו, ואנו נעים בין תקווה לייאוש, בהתאם לנאמר בוועדה
עודד פורר:
     אודה לך מאוד אם תעביר את המסר הזה גם בוועדה, קולנו צריך וראוי להישמע לצד קולו של הארגון המייצג
עודד פורר:
 אנא קבל את תודתי על כל העשייה המבורכת שלך
עודד פורר:
 יישר כוח
עודד פורר:
     המכתב הזה מצביע על כמה נקודות שאתם חייבות להתייחס אליהם
עודד פורר:
 האחד, זה הזמן, משך הזמן
עודד פורר:
 אי אפשר לנהל את זה עד אין קץ
עודד פורר:
 אני שמח שסוף סוף התיישבתם למו"מ, אני שמח שסוף סוף אתם לפחות מדברים על לקראת כיוון סגירה
עודד פורר:
 אז מקור תקציבי כנראה אין, נגיע עוד לבעיה הזאת
עודד פורר:
 אבל חבר'ה בואו, אין פה איזה אירוע
עודד פורר:
 ידעו לפתח חיסון לקורונה יותר מהר לדעתי
שירה גרוס:
אני אגיד שאני יכולה לתאר לעצמי את התסכול הרב
שירה גרוס:
 וברמה האישית, אני מנסה לקדם את הנושא הזה כמה שאני יכולה, כבר חודשים, וזה העת שבאמת הוא מתקדם
שירה גרוס:
 כלומר, אנחנו לא מחכים, אנחנו לא תלויים
עודד פורר:
מתי הישיבה הבאה שלכם?
שירה גרוס:
לדעתי שבוע הבא
שירה גרוס:
כי אנחנו עובדים
עודד פורר:
למה? היום יום שני
עודד פורר:
 למה בשבוע הבא? למה? ריבונו של עולם
עודד פורר:
 מה- 18
עודד פורר:
1 אנחנו מתחננים בפניכם שתפתחו במו"מ
עודד פורר:
 סוף סוף התיישבתם לשולחן המו"מ
עודד פורר:
 שבוע שעבר היה חג, אני מניח שגם בשבוע שעבר ישבתם אולי פעם אחת
עודד פורר:
 למה לא השבוע? למה לא היום? מה מונע מכם להיפגש היום? הסתדרות המורים, אתם מוכנים לקיים פגישה היום?
שירה גרוס:
עושים את העבודה המקצועית
שירה גרוס:
 בין ישיבה לישיבה יש גם עבודה לעשות
שירה גרוס:
 על זה ישבתי אתמול, על זה אשב היום
עודד פורר:
שירה, זה כבר לא זמנים אחרונים, זה כבר מעבר לזמן
עודד פורר:
 א' זה חוסר כבוד לכנסת, אני באמת אומר, זה חוסר כבוד לכנסת
עודד פורר:
 לא נראה לי שכיף לך לבוא לפה כמעט על בסיס שבועי
עודד פורר:
 כיף לנו לארח אותך פה, אבל אין לי עניין בנוכחות שלכם כאן על בסיס שבועי
עודד פורר:
 אין עניין
עודד פורר:
 בואו שבו, כשרוצים לגמור מו"מ, יושבים יום, עוד יום ועוד יום ונגמר
עודד פורר:
 כמה סוגיות כבר יש לכם? עשיתם הסכם שכר לכל המורים, כמה מורים יש במדינת ישראל מעוז?
מעוז ביגון:
150,000
עודד פורר:
150,000
עודד פורר:
 כמה לקח, יותר מחודש? יפה
עודד פורר:
 יש לכם 500 מורים, ריבונו של עולם
עודד פורר:
 הרי גם המסגרת די ברורה
עודד פורר:
 הרי ברור לחלוטין שזה יתכנס איפה שהוא באזור של אותם 150,000 המורים האחרים, זה לא יתכנס בשום מקום אחר
עודד פורר:
 אף אחד לא יסכים לסגור הסכם שכר שישים את המורים האלה כמורים סוג ב'
עודד פורר:
 זה ברור לכם, זה ברור להם
עודד פורר:
     יכול להיות שיש התאמות כאלה או אחרות, מקצועיות, שעות, עניינים, סיפורים
עודד פורר:
 תגמרו את זה
עודד פורר:
 לא בשביל זה, די
עודד פורר:
 למה? למה לבוא לפה עוד פעם ועוד פעם ועוד פעם? למה לבזבז את הזמן שלכם, את הזמן שלנו פה
עודד פורר:
 למה? איך אפשר לבוא לוועדה ביום שני ולהגיד שתהיה לנו פגישה בשבוע הבא? זה לא מקובל עלי, זה לא מקובל עלי
עודד פורר:
 זה לא עומד בעיני בשום סטנדרט
עודד פורר:
 לא כשרוצים לסגור מו"מ
עודד פורר:
 אני יודע מה זה כשרוצים לסגור מו"מ
עודד פורר:
      כשרוצים לסגור מו"מ – יושבים
עודד פורר:
 הייתם צריכים לבקש ממני לא לקיים את הדיון הזה כי אני מפריע לכם באמצע הישיבות שלכם על זה
עודד פורר:
 זאת הציפייה שלי, זה אומר שמקיימים מו"מ
עודד פורר:
 לכם יש התנגדות להיפגש השבוע, הסתדרות המורים? היום? מחר?
עמי אסף:
אנחנו לא מתנגדים
שירה גרוס:
כבוד היו"ר, אנחנו באמת עובדים על טיוטה להסכם
שירה גרוס:
 אם ניפגש, לא יהיה לנו מתי לעבוד על הטיוטה
עודד פורר:
מה הבעיה לעבוד על טיוטה להסכם יותר מהר, כדי שזה יקרה מחר? מה הבעיה? עושים הסכמים מאוד מורכבים, אגב אני מוכן לסייע לכם בשירותים משפטיים
עודד פורר:
 בואו, נו באמת
עודד פורר:
 עזבי, גם את הלוחות זמנים המשפטיים אני מכיר
עודד פורר:
 מכיר
עודד פורר:
 אני יודע מתי יושבים על משהו ומתי לא יושבים על משהו
עודד פורר:
      "ניפגש בשבוע הבא" זה בתחתית סדר העדיפויות
עודד פורר:
 תגמרו את זה, תורידו את זה מהשולחן שלכם, יקל גם עליכם, תאמינו לי
עודד פורר:
 כל מה שיש לך השבוע פחות דחוף מזה
עודד פורר:
 פחות דחוף מזה
עודד פורר:
 גם בלשכה המשפטית, די, גמרתם תקציב, גמרתם הכל
עודד פורר:
 יאללה
עודד פורר:
 אין סיבה
עמי אסף:
אדוני, אני אר אעיר, אנחנו מוכנים לחכות לשבוע הבא ובלבד שתחזירו תשובות חיוביות לדברים שנתבקשתם
עודד פורר:
אני לא מוכן לחכות לשבוע הבא
עמי אסף:
אבל ככה מנהלים מו"מ בסוף, אדוני
עמי אסף:
 זה לא רק עניין של קצב, זה עניין של הרבה שיעורי בית שצריך לעשות ואם הם אומרים לא, הם צריכים אחר כך להבין איך כן, וזה מורכב, זה לא פשוט, זה לא הסכם רגיל
עמי אסף:
 הסכם קיבוצי זה קצת מורכב
עודד פורר:
 אבל זה הסכם קיבוצי עם בסיס מאוד מאוד ברור
עמי אסף:
אני רוצה בהזדמנות רק להודות לעו"ד רבקה ברגנר שבאמת נרתמה וסייעה לצדדים להיפגש ולשבת, משרד העבודה, הממונה הראשית על יחסי עבודה
עמי אסף:
 אני באמת מוסר את תודתי למחלקה שלכם
לבקה חלבי חסון:
תודה
לבקה חלבי חסון:
 אני באמת שומעת את הדברים ומאוד חורה לי לשמוע שזה מתקדם, אבל לא מתקדם בקצב
עודד פורר:
תראו, אנחנו נקיים פה ישיבת מעקב שבוע הבא ביום שני, אז תספרו שתפגשו ביום שני? מה תעשו? עכשיו יש ישיבת מעקב וגם תהיה ישיבת מעקב בשבוע הבא, מה תגידו, שמה עשיתם כל השבוע? על מה נעשה ישיבת מעקב? שנעשה עכשיו את ישיבת המעקב של שבוע הבא, שנגיד שלא קרה כלום בשבוע הזה?      אני לא אשחרר את זה הרי
עודד פורר:
 זה לא שאני אגיד, טוב יאללה
עודד פורר:
 משרד החינוך, לכם יש בעיה לקדם את הדברים עוד השבוע?
מעוז ביגון:
אנחנו לא צד בעניין בדבר הזה
מעוז ביגון:
 במו"מ עצמו כרגע זה יפה בן דוד ביחד עם האוצר
מעוז ביגון:
 הלוואי שזה יתקדם מהר ככל האפשר
מעוז ביגון:
 באמת, אצלנו בצד המקצועי, בהובלת המערכה של האולפנים, זה ממש ממש קריטי
מעוז ביגון:
 ממש
מעוז ביגון:
 זה מה שאני יכול להגיד, לא מעבר לזה
עודד פורר:
זה כאילו מנסים לסגור את המו"מ אחרי קו הסיום
עודד פורר:
 אני יודע מה עובר על מורים ומורות באולפן, הם לא יהיו שם
עודד פורר:
 זה עוד מסגרת שאתם הולכים לצמצם אותה, פשוט תצטמצם
עודד פורר:
 לא יהיו מורים
עודד פורר:
      עוד פעם אני אומר, אם זו מדיניות, לפחות תגידו את זה
שירה גרוס:
חס וחלילה
עודד פורר:
אם זאת לא המדיניות, ואם מדינת ישראל לא רוצה לצמצם את מס' המורים באולפנים, יש לכם אחריות
עודד פורר:
 באמת יש לכם אחריות
עודד פורר:
 יש לכם אחריות לגמור את זה עוד השבוע
עודד פורר:
 אל"ף, אם יש לכם עמדה בנושא הזה, כי אני יודע שמתנהלים דיונים על איפה, תחת איזה משרד יהיו המורים, וגם תעדכני אותי על דברים אחרים שאתם עושים בהקשר של לימודי העברית מול הסוכנות ומול גורמים אחרים
סיון גולדשטיין הבר:
אנחנו כידוע לא צד בתהליכי המו"מ, כמובן ככל שאנחנו מוזמנים אנחנו לוקחים חלק, ובכל פגישה שהוזמנו אליה היינו ברמת סמנכ"ל, כלומר גם אני גם סמנכ"ל התקציבים שלנו בפגישה אחרת ואנחנו כמובן יחד עם כולם משוועים לפתרון, רוצים אותו, ואני שוב כמו שאני מזכירה בכל פעם, הבעיה היחידה היא לא השכר, היא גם נושא המבנים והתשתיות, והנושא של העברת המידע והיכולת לקחת אחריות על איפה נמצאים העולים, מי ממתין ומתי
סיון גולדשטיין הבר:
 כל הבעיה הזאת היא בעיה שלמה שיש להתייחס לכולה
סיון גולדשטיין הבר:
     בהיבטים שלנו, כידוע השוברים הם המענה הנוסף שכבר פועל ושבעצם אנחנו רואים אותו גדל במספרים מאוד מאוד משמעותיים, גם במבקשי השוברים והלומדים יחדיו אנחנו כבר מעל ל-5000
עודד פורר:
את יודעת להגיד כמה מבקשי שוברים עושים את זה במקום אולפן א'?
סיון גולדשטיין הבר:
היות ואין לנו את הממשק מידע הזה, זה מה שאני אומרת
סיון גולדשטיין הבר:
 אני אומרת, מצד אחד היתה במשרד החינוך עד לא מזמן האמירה
עודד פורר:
אבל כשמישהו מבקש שובר, אתם לא שואלים אותו, עשית אולפן לא עשית אולפן?
סיון גולדשטיין הבר:
בעבר היינו לחלוטין מוודאים
סיון גולדשטיין הבר:
 בעצם ברגע שהוא קיבל הפנייה לאולפן, לא אפשרנו לו וואוטצ'ר עד שהוא לא סיים את האולפן
סיון גולדשטיין הבר:
 באיזה שהוא שלב, בכלל העומסים, הבנו שזה "תוקע" את האנשים האלה
עודד פורר:
השאלה אם אין לכם את הנתון
עודד פורר:
 הרי בסוף אתם נותנים את הוואוצ'ר
עודד פורר:
 אתם יודעים אם הוא הלך לאולפן או לא הלך לאולפן
סיון גולדשטיין הבר:
אין לנו היום את המערכת שיודעת לפלח האם בפועל הוא המתין לאולפן וויתר מסיבה כזו או אחרת ומלכתחילה בעצם פנה לשובר כי הוא ידע שלא יהיה באזור שלו אולפן, או הוא רצה את זה ללא קשר
סיון גולדשטיין הבר:
 יש לי פילוחים של מי האוכלוסייה שמשתמשת בשוברים
עודד פורר:
 כמה מאנשי השוברים לא היו בכלל באולפן של משרד החינוך?
סיון גולדשטיין הבר:
כיום כמעט כולם
סיון גולדשטיין הבר:
 אני עוד רגע אפתח את הפילוח, אבל אנחנו רואים שכולם, בניגוד לבעבר
עודד פורר:
אתה מבין שככה מצטמצם לך התור?
סיון גולדשטיין הבר:
אני כבר אפתח את הנתונים המדויקים, אבל מתוך ה-5000 ומשהו שכבר יש לנו שביקשו אות התחילו ללמוד השנה, כבר אני אפתח את הנתון המדויק, אבל כ-3000 הם דוברי רוסית שעלו בשנה האחרונה, אז זה האירוע
סיון גולדשטיין הבר:
 אבל, בגלל זה אמרתי בפגישות הקודמות, כשהמספרים ימשיכו להיות 5000 ואנחנו יודעים שהשוברים שלנו עולים, אז אני אומרת רגע, בהכרח רשימת הממתינים ירדה, אבל אין לי את הנתון הזה
מעוז ביגון:
האם אתם מזהים גם האטה בעלייה עצמה, בנתונים שלכם?
סיון גולדשטיין הבר:
ביחס לצפי שגובש עם הסוכנות ואתנו ביחד, לא
סיון גולדשטיין הבר:
 כלומר, אנחנו מזהים האטה, אבל צפינו שההאטה תהיה משמעותית יותר
עודד פורר:
אני אגיד לך משהו שסיון לא תגיד לך, עד חודש אפריל לא היתה שום האטה בעלייה, הנתונים דומים למה שראינו בשנה שעברה
עודד פורר:
 אני יכול לומר לך באחריות, כצופה פני העתיד, מעתה ואילך אתה תראה האטה בעלייה
עודד פורר:
 לא בגלל שאין ביקוש, אלא בגלל הצעדים שנוקטת מדינת ישראל בתחומים אחרים
סיון גולדשטיין הבר:
אני אגיד שמה-1
סיון גולדשטיין הבר:
1
סיון גולדשטיין הבר:
23 הגיעו לישראל 25,696 עולים חדשים, עולים ועולות חדשים מכל העולם
סיון גולדשטיין הבר:
 אני יכולה לפלח לכם את זה לעוד נתונים אם תרצו
סיון גולדשטיין הבר:
 בהיבטים הנוספים, מעבר לשוברים, כפי שאתה יודע, אנחנו יצאנו לתהליך אסטרטגי מהיר וב-11
סיון גולדשטיין הבר:
6 אנחנו מקיימים כנס, מוזמנים אליו, אני חושבת, רוב השורה הזאת שרלבנטית בהיבטים המקצועיים, כדי לקחת את המענים הנוספים, לנתח אותם, לבחון אפשרויות ולצאת לדרך עם עוד מענים
סיון גולדשטיין הבר:
 במקביל, אנחנו בוחנים בצורה מאוד משמעותית שני כיווני עבודה רלבנטיים
סיון גולדשטיין הבר:
 אחד, לצאת לתמיכות ברשויות המקומיות
סיון גולדשטיין הבר:
 לאפשר לרשויות המקומיות, במנגנון של תמיכות להקים קורסים ללימוד עברית, דבר שחלקם כבר עושים ממילא, אבל אנחנו רוצים לסייע להם לעשות את זה
סיון גולדשטיין הבר:
 והשני, קול קורא למכללות ואוניברסיטאות
סיון גולדשטיין הבר:
 גם על זה התחלנו לדבר על המכללות עצמן
סיון גולדשטיין הבר:
 כל מי שממילא מחזיק מכינות ללימוד עברית עבור סטודנטים, לפתוח של קבוצות צעירים שאינם סטודנטים והסוכנות היהודית, בהתאם באמת לרעיון שלך לצאת למיזם משותף, אנחנו מחכים שהסוכנות ימצאו את התקציבים של החצי שלהם
אורלי פרומן:
הסוכנות עדיין לא אישורה את התקציבים
אורלי פרומן:
 אנחנו עדיין בדיונים פנימיים
אורלי פרומן:
 אני מקווה שלוועדה הבאה
עודד פורר:
עם מי צריך לדבר כדי שיאשרו את התקציב?
אורלי פרומן:
ההנהלה, עם יו"ר, מנכ"לית
אורלי פרומן:
 אבל זה עומד כרגע לפתחם, זה נמצא כרגע אצלם, הנתונים
עודד פורר:
מתי תהיה לכם תשובה?
אורלי פרומן:
אני מקווה שעד השבוע הבא, כרגע הנושא עדיין בבדיקה
אורלי פרומן:
 מתקיים היום, אני יכולה לומר לך, אחר הצהריים דיון נוסף בעניין הזה, אצלנו פנימה
עודד פורר:
אני מבקש שככל שיש תשובה, לעדכן את הוועדה, גם במהלך השבוע באמצעות המייל למנהלת הוועדה
אורלי פרומן:
100%
אורלי פרומן:
 אני הייתי רוצה להוסיף מילה על מספר הממתינים לאולפנים
אורלי פרומן:
 כפי שאמרת, עד אפריל, המספרים הראו מספרים דומים לשנה שעברה
אורלי פרומן:
 אם תהיה האטה אז אולי נראה אותה קדימה, אבל המספרים דומים לאותו רבעון ראשון בשנה שעברה, כך שמספר הממתינים לאולפנים, בסופו של דבר, יהיה מספר גבוה גם השנה, בדומה לשנה שעברה
מעוז ביגון:
בהיבטים הפיזיים?
אורלי פרומן:
ככל שלא יהיו מענים אחרים שיספגו את הדבר הזה
אורלי פרומן:
 היבטים פיזיים, יו"ר הסוכנות היהודית בעצם מנהלת את ההיבטים הפיזיים של האולפנים